stanford-oval/wikipedia huggingface dataset:
Tutulus (koru)

Vognserup Engen suolöydössä löytyi 42 tutulusta kuvan alareunassa.
Valokuva Molzbachin tytön koruja ja vaatteita esittelevästä nukesta Konrad-Zuse-Museossa Hünfeldissä.
Tutulus (monikko lat. tutuli) oli vaatteisiin tai nahkavöihin kiinnitettävä pronssista tai kullasta valmistettu pronssikauden korutyyppi. Niitä esiintyi erityisesti varhaisella pronssikaudella periodilta II alkaen roomalaiselle rautakaudelle saakka. Niiden esiintyminen alkoi yhdessä vyölevyn käytön kanssa. Tutulus saatettiin kiinnittää korvakoruina korviin, hameen helmoihin, vaatteisiin rintakoruina ja fibuloina, vöihin ja jopa hevosten valjaisiin koristeiksi. Huomaa, että tutulus voi olla toisessa yhteydessä myös naisen kampaus tai hattu.
Korut saattoivat olla litteitä ympyräkiekkoja, joihin koristely seurasivat keskeisten ympytöiden väliin jääviä segmenttejä. Keskellä saattoi olla nipukka tai kohouma, jolla oli joskus paljonkin pituutta. Tutuliksen pinta saattoi olla myös kartiomaisesti porrastetu koristeludensa rytmittämänä. Suurimmat tutulukset olivat halkaisijaltaan 4–8 senttimetriä, mutta niitä oli käytössä myös 0,7–2 senttimetrisiäkin. Korutyypin levintä kattaa suuren osan Eurooppaa ja sitä esiintyy myös idässä Aasiassa. Molzbachin tytön hadasta löytyi yhteensä 43 tutulusta, jotka olivat kaikki sormustimen kokoisia.
Edessä vasemmalla vyökulho ja vyötutulus, takana pienet vyörasiat. Kronshagenin kätkö Rendsburg-Eckernfördenissä Pohjois-Saksassa. Ajoitus 900 eaa.
Tutuluksessa saattoi olla torvimainen uloke (periodilta III)
Roomalainen tutulus
Aiheesta muualla

Wikimedia Commonsissa on kuvia tai muita tiedostoja aiheesta .
Scott, Liselotte: Utsmyckningsidentitet (PDF) (C-uppsats: En studie om äldre bronsålderns utsmyckningskombinationer funna med halskragar och halsringar.)  2007. Lundin yliopisto. Viitattu 29.4.2018. (ruotsiksi)
NumisWiki: Tutulus fibula (valokuvia)
Tanskan kansallismuseo: The woman and the belt plate(englanniksi)
Nyberg, Jenny (valok.): Tutulus(valokuva), Historiska museet
Steinar: XP Deus user finds 3000 year old Tutulus (valokuvia)
British Museum: tutulus brooch (Arkistoitu – Internet Archive) (valokuva)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Tutulus (Schmuck)
Käännös suomeksi
Twentieth Anniversary Macintosh

| Twentieth Anniversary Macintosh |
| --- | --- |
 Twentieth Anniversary Macintosh käsitti keskusyksikön ja näytön jakaman kotelon, kapean näppäimistön ja subwooferin, joka kätki sisäänsä laitteiston virtalähteen.
Valmistaja:  Apple
Tuoteperhe:  Macintosh
Valmistettu:  12 000
Mukana toimitettu käyttöjärjestelmä:  System 7.6.1
Suoritin:  PowerPC 603e 250 MHz
Keskusmuisti:  32 Mt - 128 Mt
Twentieth Anniversary Macintosh (lyhyemmin TAM) on Applen 20. toukokuuta 1997 julkaisema erikoismallinen tietokone, jota valmistettiin  12 000 kappaletta yhtiön 20-vuotisjuhlavuoden kunniaksi. Tietokoneena laite oli keskinkertainen, mutta innovatiivisen muotoilunsa ja lisävarusteidensa kanssa se erottui selvästi muista aikansa Macintosheista.
Yleistä

TAM oli Classic Macintoshien tapaan rakennettu laite, jossa näyttö ja keskusyksikkö sijaitsivat samassa kotelossa. Vanhojen mallien sijaan TAM sisälsi 12" nestekidenäytön, joka mahdollisti ohuen, futuristisen koteloinnin. Kotelo sisälsi myös suuret kaiuttimet ja laitteistoon kuului subwoofer. Äänijärjestelmä oli Bosen suunnittelema. ATI 3D Rage II -näytönohjaimella varustetussa laitteessa oli TV- ja radioviritin sekä S-videoliitäntä. TAMin arkkitehtuuri perustui Power Macintosh 5500 -malliin.
Tekniset tiedot

250 MHz:n PowerPC 603e -suoritin
32 megatavun keskusmuisti, laajennettavissa 128 Mt:een saakka (60 ns 168-pin DIMM)
12.1" värillinen nestekidenäyttö
ATI 3D Rage II -näytönohjain
800x600 resoluutio, 16-bittinen väriavaruus
4x CD-ROM-asema
käyttöjärjestelmä System 7.6.1 – Mac OS 9
Aiheesta muualla

Twentieth Anniversary Macintoshin tekniset tiedot (Arkistoitu – Internet Archive) (yhteenveto) Applen sivuilla
The 20th Anniversary Macintosh Web Site (Arkistoitu – Internet Archive) - TAM-aiheinen verkkoyhteisö
Twentieth Anniversary Macintosh Everymac.comissa
Mainosvideo  (Arkistoitu – Internet Archive)(Google Video) tai  (Arkistoitu – Internet Archive)(Everymac)
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Ulkopuolelle

| ”Ulkopuolelle” Uniikki mukana Tasis |
| --- | --- | --- |

Singlen tiedot
 Albumilta: Suurempaa
 Julkaistu: 30. marraskuuta 2011
 Tuottaja(t): Jimi Constantine, Pekko H, Tasis
 Tyylilaji: rap, balladi
 Kesto: 03.57
 Levy-yhtiö: Rähinä
Uniikin muut singlet
| ”Kunnon mestaan vetää” 2011 | ”Ulkopuolelle” 2011 | ”Paita pois” 2012 |
"Ulkopuolelle" on suomalaisen rap-artisti Uniikin neljäs ja viimeinen single hänen kolmannelta studioalbumiltaan Suurempaa. Kappaleella vierailee Tasis.
Kappaleet

Ulkopuolelle (mukana Tasis)
Ulkosanki

| Ulkosanki |
| --- | --- |
 Kaupungin kartta, jossa Ulkosanki korostettuna.
Kaupunki:  Oulu
Suuralue:  Sanginsuun suuralue
Kaupunginosa nro:  96
Väkiluku:  90  31.12.2023
Työpaikkoja:  17 kpl   (31.12.2011)
Osa-alueet:  Holtinkylä, Jylhänkylä, Kinnunen, Lamminkylä
Ulkosanki on Oulun kaupunginosa Sanginjoen pohjoisrannalla, noin kymmenen kilometriä itään kaupungin keskustasta. Ulkosanki kuuluu Sanginsuun suuralueeseen.
Pääosin Ulkosanki on rakentamatonta metsä- ja suoaluetta. Asutus keskittyy täysin Sanginjoen varteen, joka on myös kaupunginosan eteläraja. Asukastiheydeltään Ulkosanki on yksi Oulun harvimmin asuttuja kaupunginosia. Alueen pääväylä on Sanginsuusta Sanginjoen kylään Muhokselle johtava Sanginjoentie.
Aiheesta muualla

Kuvia tai muita tiedostoja aiheesta Ulkosanki Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Ulla Spåre

Ulla Marita Forsström, kirjailijanimi Ulla Spåre (22. tammikuuta 1921 Kouvola – 25. tammikuuta 1996) oli suomalainen ruotsin kielellä kirjoittanut nuortenkirjailija.
Forsströmin vanhemmat olivat agronomi William Hjalmar Spåre ja Ida Bodóm. Puoliso oli Osmo Viktor Forsström vuodesta 1946. Forsström tuli ylioppilaaksi 1940 ja työskenteli konttoristina Tampellan Inkeroisten tehtaalla 1944–1946.
Teoksia

Katias första skolår. Söderström, Helsingfors 1942
"Pipsan" : roman för unga flickor. Söderström, Helsingfors 1944
Aiheesta muualla

Adelsvapen–Wiki; https://www.adelsvapen.com/genealogi/Sp%C3%A5re_nr_160
Urmas Klaas

| Urmas Klaas |
| --- | --- |
 Klaas vuonna 2011
Tarton kaupunginjohtaja
 9.4.2014–  
Edeltäjä:  Urmas Kruuse
Henkilötiedot
Syntynyt: 17. maaliskuuta 1971 (ikä 53) Räpina
Tiedot
Puolue:  Reformipuolue
Urmas Klaas (s. 17. maaliskuuta 1971 Räpina) on virolainen poliitikko, joka on ollut Tarton kaupunginjohtajana 9. huhtikuuta 2014 lähtien. Hän edustaa Reformipuoluetta.
Klaas on valmistunut Tarton yliopistosta vuonna 1998 pääaineenaan historia. Hän työskenteli yliopiston lehtorina 1994–2003 ja toimi samaan aikaan eri tehtävissä Postimees-sanomalehdessä muun muassa toimittajana ja päätoimittajana. Tämän jälkeen Klaas toimi Põlvan maakunnan maaherrana vuosina 2004–2007. Maaherran tehtävien jälkeen hän istui Riigikogussa Reformipuolueen edustajana vuosina 2007–2014. Hänen edeltäjänsä Tarton kaupunginjohtajana oli Urmas Kruuse, joka siirtyi Tarton kaupunginjohtajan tehtävistä terveys- ja työministeriksi Taavi Rõivasin hallitukseen.
Aiheesta muualla

Kuvia tai muita tiedostoja aiheesta Urmas Klaas Wikimedia Commonsissa
Kärt Anvelt. Sotsiaalministri kohale pürib ainsa valikuna Urmas Klaas EPL, 19.2.2009
Jaanus Kulli: Korra mees (Arkistoitu – Internet Archive) Eesti Ekspress 30.3.2000
Tyttö (albumi)

| Tyttö Etta |
| --- | --- | --- |

Studioalbumin tiedot
 Julkaistu: 18. kesäkuuta 2021
 Kesto: 26.37
 Levy-yhtiö: Warner Music Finland & PME Records
Listasijoitukset
  6.
Ettan muut julkaisut
| 10+ 2019 | Tyttö 2021 | Ei bändäreit - EP 2022 |
Tyttö on Ettan esikoisalbumi, joka julkaistiin 18. kesäkuuta 2021. Albumi on ylittänyt kultalevyrajan.
Kappaleet

Intro – 2.11
Rentut – 2.27 (feat. VilleGalle)
5 tähden baby – 2.35 (feat. william)
Prinsessa – 2.55
Bilehile – 2.49
Päivänvaloo – 2.40
Sulle – 2.17
Ämmä – 1.47
Syö – 2.40 (feat. Erin)
BFF – 2.04
Rikkinäinen levy – 2.07
Urmas Rooba

Urmas Rooba (s. 8. heinäkuuta 1978) on virolainen 179 senttimetriä pitkä jalkapalloilija, joka urallaan edusti useita seuroja Virossa, Tanskassa ja Suomessa.
Rooba on edustanut uransa aikana FC Lelleä, Lelle SK:tä, JK Tervis Pärnua, FC Floraa ja Paide Linnameeskondia kotimaassaan, FC Midtjyllandia, FC Kööpenhaminaa ja Vejle Boldklubia Tanskassa sekä Turun Palloseuraa ja Pietarsaaren Jaroa Suomessa.
Viron maajoukkueessa Rooba pelasi 70 ottelua ja teki niissä yhden maalin. Maajoukkuedebyyttinsä hän teki vuonna 1996.
Aiheesta muualla

Rooba FC Kööpenhaminan sivuilla[vanhentunut linkki] (tanskaksi)
Ulla Soinne

| Ulla Soinne> Henkilötiedot |
| --- | --- |
Syntynyt: 1958 (ikä 65–66)
Ammatti:  muusikko
Vanhemmat:  Paavo Soinne
Muusikko
Soittimet:  alttoviulu
Aiheesta muualla
  [ Muokkaa Wikidatassa ] [ ohje ]  
Ulla Soinne (s. 1958) on suomalainen altto­viulisti ja musiikkipedagogi Paavo Sointeen tytär.
Ura

Soinne opiskeli altto­viulun­soittoa ja kamari­musiikkia Sibelius-Akatemiassa, jossa hänen opettajiaan olivat Anja Ignatius ja Erkki Rautio. Lisäksi hän opiskeli Detmoldissa ja Kölnissä Rainer Moogin ja Amadeus-kvartetin johdolla. Soinne on esiintynyt solistina Queens­landin filharmonikkojen kanssa ja soittanut lisäksi Kölnin oopperaorkesterissa. Hän toimi vuodesta 1992 Tapiola Sinfoniettan altto­viulun vara­äänen­johtajana, ja vuonna 2007 hänestä tuli äänen­johtaja. Soinne sai valtion puoli­vuotisen apu­rahan vuonna 2005.
Kamari­muusikkona Soinne on muun muassa levyttänyt pianisti Ursula von Lerberin kanssa Robert Schumannin, Tōru Takemitsun ja Ludwig van Beethovenin teoksista koostuvan levytyksen.
Aiheesta muualla

Ulla Soinne Discogsissa. (englanniksi)
Ulla Soinne  AllMusicissa. (englanniksi)
Turpeisen baari

| Turpeisen baari Esa Kotilainen |
| --- | --- | --- |

Soundtrack-albumin tiedot
 Julkaistu: 2003
 Formaatti: CD-levy
 Kesto: 48.13 
 Levy-yhtiö: Musapaja
Esa Kotilaisen muut julkaisut
| Musiikkia näytelmästä Saatana saapuu Moskovaan 2001 | Turpeisen baari 2003 | Turquoise Planet 2009 |
Turpeisen baari on Esa Kotilaisen säveltämä albumi vuodelta 2003 joka sisältää Maalaiskomedia-televisiosarjan soundtrackkeja.
Kappaleet

Kaikki kappaleet säveltänyt Esa Kotilainen.
Kesäinen suvivalssi – 1.37
Kesäiset naiset – 1.54
Ylempi lentovalssi – 2.33
Veikeä ihastus – 1.32
Hellä koraali – 1.24
Posetiivinen uni – 1.09
Viola-valssi (versio 2) – 1.14
Viola-valssi (versio 1) – 2.27
Turpeisen baarin jenkka – 1.25
Poikamiehet oy – 0.54
Rannalla – 2.13
Suvi – 1.33
Poliisit kutee (versio 1) – 2.04
Poliisit kutee (versio 2) – 0.45
Kaipaus – 1.50
Takaa-ajo – 4.14
Tuli – 1.58
Latexi – 0.57
Loma – 3.31
Napatanssi – 0.38
Hitšhok – 0.41
Viola, naiset ja miehet  – 3.16
Kylmis – 2.42
Hiippaileva psykedelikko – 1.57
Rantahiippailija – 4.10
Kokoonpano

Esa Kotilainen – harmonikka, kosketinsoittimet
Peter Lerche – kitara
Eerik Siikasaari – basso
Lauri Porra – basso
Mikko Hassinen – rummut
Kalle Torniainen – rummut
Jari ”Kepa” Kettunen – rummut
Raidalla 8 Wanhat Kurtut:
Esa Kotilainen, Arttu Kunnasto ja Toivo Saarimäki – harmonikka
Tommi Huolila

| Tommi Huolila> Henkilötiedot |
| --- | --- |
Koko nimi:  Tommi Huolila
Syntynyt: 31. tammikuuta 1993 (ikä 31) Salo, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä
Pituus:  198 cm
Paino:  109 kg
Pelaajaura
Seurajoukkueet
2010–2011 2011–2013 2013–2014 2014–2019:  Ura Basket Salon Vilpas Namika Lahti Joensuun Kataja
Aiheesta muualla
FIBA
Tommi Huolila (s. 31. tammikuuta 1993 Salo) on suomalainen kilpauransa päättänyt koripalloilija.
Isona laitahyökkääjänä ja korinaluspelaajana pelannut Huolila edusti pääsarjatasolla pisimpään Joensuun Katajaa jossa voitti Suomen mestaruuden vuosina 2015 ja 2017 oltuaan vuoden 2015 loppuottelusarjan ratkaisupelaajia. Katajassa Huolila pelasi myös Mestarien liigaa, EuroChallengea ja FIBA Europe Cupia. Salon Vilppaan kasvatti Huolila pelasi urallaan 54 nuorten maaottelua.
Ura > Seurajoukkueura

Huolila oli Salon Vilppaan kasvatti ja pelasi seuran juniorijoukkueissa muun muassa A-nuorten SM-sarjaa, jossa hän saavutti SM-pronssia kaudella 2010–2011. Samana kautena hän myös debytoi seuran edustusjoukkueessa Korisliigassa. Hän pelasi myös kaudella 2011–2012 A-nuorten SM-sarjaa, jossa hän oli sarjan torjuntatilaston paras (2,6) sekä levypallotilaston kolmas (10,6).
Huolila edusti Salon Vilpasta vuoteen 2013 asti ja siirtyi kaudeksi 2013–2014 Namika Lahteen. Kausi oli hänen läpimurtokautensa ja hän pelasi 45 ottelua, joissa hän teki keskimäärin 3,9 pistettä ja otti 3,0 levypalloa ottelua kohden.
Yhden pelikauden jälkeen Namikassa Huolila siirtyi Joensuun Katajaan. Hän oli suunnitellut pysyvänsä Lahdessa, mutta sopimuksenteossa tuli vaikeuksia. Samaan aikaan Katajan pelaaja ja nuorten maajoukkuevalmentaja Petri Virtanen kysyi Huolilalta kiinnostusta siirtyä Joensuuhun, ja tämä suostui. Huolila aloitti Korisliigan syyskauden hyvin, mutta nilkkavamma piti hänet sivussa pelikentiltä vuodenvaihteessa parin kuukauden ajan. Huolila harjoitteli kovaa palatessaan pelikuntoon, mutta kärsi omien sanojensa mukaan pitkään henkisestä lukosta.
Kataja eteni loppuotteluihin, joiden ensimmäisessä ottelussa joukkueen vakiorotaation ainoa yli kaksimetrinen pelaaja, sentteri Tom Knight loukkaantui eikä pystynyt enää pelaamaan tulevissa otteluissa. 198-senttisenä Korisliigasentteriksi alimittainen ja ottelusarjan aikana erittäin väsyneeltä vaikuttanut Huolila siirtyi loppujen ottelujen ajaksi pelaamaan aikaisempaa suuremmalla vastuulla ja peliajalla lähemmäksi koria erinomaisilla esityksillä muun muassa puolustaen hyvin maajoukkuesentteri Tuukka Kottia. Molemmat joukkueet voittivat kotiottelunsa, ja mestaruus ratkesi Joensuussa, jossa Kataja voitti pistein 88–85. Huolila teki ratkaisuottelussa 20 pistettä (2 p 9/11) ja otti seitsemän levypalloa joista kolme hyökkäyspäässä. Hänet valittiin ottelun parhaaksi pelaajaksi.
Helmikuussa 2016 Huolila teki Katajan kanssa kolmen kauden mittaisen jatkosopimuksen. Vuonna 2017 Kataja ja Huolila voittivat toisen Suomen mestrauutensa.
Pelikausi 2018–2019 jäi Huolilan viimeiseksi. Hän koki saavansa paremmat tulot työelämästä urheilun sijaan, eikä tuntenut enää paloa koripallon pelaamiseen, jota ei oikein ollut mahdollista yhdistää työelämään. Huolila päätti myös lopettaa kilpauransa ennen kuin olisi mahdollisesti loukkaantunut vakavasti. Hän myös karsasti Korisliigan silloista neljän ulkomaalaispelaajan kiintiötä, joka söi hänen vastuutaan Katajan rotaatiossa.
Ura > Maajoukkue

Huolila pelasi yhteensä 54 nuorten maaottelua. Vuonna 2013 alle 20-vuotiaiden B-divisioonan EM-kilpailuissa Suomen ja Portugalin välinen ottelu viivästyi puolella tunnilla Huolilan donkattua koritelineen rikki alkuverryttelyssä. Kesäkuussa 2015 hänet nimettiin Suomen haastajamaajoukkuerinkiin. Haastajamaajoukkueessa Huolila pelasi 20 ottelua 4,2 pisteen keskiarvolla.
Saavutukset

Suomen mestaruus 2015
Pelityyli ja ominaisuudet

| 0 | 1 | 2 |
| --- | --- | --- |
| ” | Hän pelaa kuin olisi 205-senttinen. | ” |
– Katajan päävalmentaja Pekka Salminen. 
Huolila oli sentterimäisesti kovaa tilanteisiin mennyt pelaaja, jonka fyysiset ominaisuudet auttoivat pelaamaan pidempiä pelaajia vastaan. Erityisesti usein mainittiin Huolilan syliväli, josta oli hyötyä mm. levypalloissa ja puolustuksessa. Kolmen pisteen heittoja Huolila ei juuri heittänyt ja onnistui niissä huonosti.
Aiheesta muualla

Tommi Huolilalle koripallo ja opiskelu ovat "fifty-fifty" – tiedossa painit jugo-mörssäreiden kanssa YLE Pohjois-Karjala 5.1.2016. Viitattu 6.1.2016.
Twelve Shots on the Rocks

| Twelve Shots on the Rocks Hanoi Rocks |
| --- | --- | --- |

Studioalbumin tiedot
 Äänitetty : 2002
 Julkaistu: 29. marraskuuta 2002
 Tuottaja(t): The Muddy Twins (Andy McCoy & Michael Monroe), Petri Majuri & Ian Vincent
 Tyylilaji: rock, hard rock
 Levy-yhtiö: Major Leidén Productions
Listasijoitukset
  5.
Hanoi Rocksin muut julkaisut
| Rock & Roll Divorce 1985 | Twelve Shots on the Rocks 2002 | Another Hostile Takeover 2005 |
Twelve Shots on the Rocks (2002) on suomalaisen Hanoi Rocksin kahdeksas albumi. Albumi oli yhtyeen comeback -albumi ja oli ensimmäinen vuoden 1985 jälkeen. Albumi tehtiin, kun aiemmin riidoissa olleet Andy McCoy ja Michael Monroe ystävystyivät taas Hanoi Rocksin kokoelmalevyjen promootiotilaisuuksissa. Albumi ja siltä julkaistut singlet: "People Like Me" ja " A Day Late, A Dollar Short" menestyivät hyvin Suomessa ja Japanissa.
Kultalevy myönnettiin vuonna 2002. Levyä on myyty yhteensä yli 24 000.
Kappaleluettelo suomalaisessa versiossa

"Intro" – 0:28
"Obscured" (Juan Amaral, Hector Fernandez, Gaby Zero, Michael Monroe, Jude Wilder) – 4:06
"Whatcha Want" (Monroe, Wilder) – 4:17
"People Like Me" (Andy McCoy, Monroe) – 2:58
"In My Darkest Moment" (McCoy, Monroe) – 4:23
"Delirious" (Gary Holton, Monroe, Ronnie Thomas, Wilder, Williams) – 3:15
"A Day Late, A Dollar Short" (McCoy) – 3:08
"New York City" (Monroe, Wilder) – 4:04
"Winged Bull" (Daryl Hall) – 4:27
"Watch This" (Monroe, Wilder) – 3:46
"Gypsy Boots" (McCoy, Monroe) – 4:12
"Lucky" (McCoy, Monroe) – 3:22
"Designs on You" (Monroe, Wilder) – 10:30
Kappaleluettelo pohjoisamerikkalaisessa versiossa

"Intro" – 0:28
"Obscured" (Amaral, Fernandez, Gutierres, Monroe, Wilder) – 4:06
"Bad News" (Martin) – 3:48
"New York City" (Monroe, Wilder) – 4:04
"Delirious" (Holton, Monroe, Thomas, Wilder, Williams) – 3:15
"A Day Late, A Dollar Short" (McCoy) – 3:08
"In My Darkest Moment" (McCoy, Monroe) – 4:23
"People Like Me" (McCoy, Monroe) – 2:58
"Whatcha Want" (Monroe, Wilder) – 4:17
"Moonlite Dance" (Monroe, McCoy) – 2:55
"Gypsy Boots" (McCoy, Monroe) – 4:12
"Lucky" (McCoy, Monroe) – 3:22
"Watch This" (Monroe, Wilder) – 3:46
"Designs on You" (Monroe, Wilder) – 10:30
"L.A.C.U." - (Lacu) – 0:18
"Are You Lonesome Tonight" (DeVille) – 3:09
"Winged Bull (Hall) – 4:28
Arvostelut

All Music Guide-lehden arvostelu:
Imperiumi: 9/10
Levyllä soittavat

Michael Monroe – laulu, saksofoni huuliharppu
Andy McCoy – sähkökitara
Costello Hautamäki – sähkökitara
Timpa Laine – bassokitara
Lacu – rummut
Teijo Tikkanen - kosketinsoittimet
Maria Hänninen - taustaäänet
Suomen koronaviruspandemian aikajana

Koronaviruspandemia 2021
Koronavirusepidemian 1. aalto 2020
Suomen koronaviruspandemian aikajanassa mainitaan koronaviruspandemiaa koskevat merkittävimmät tapahtumat ja tiedot Suomessa.
Tammikuu 2020

28. tammikuuta 2020 Kiinan Wuhanista kotoisin oleva 32-vuotias nainen eristettiin Lapin keskussairaalaan Rovaniemellä koronavirusepäilyn vuoksi. Matkailija oli lähtenyt Wuhanista viisi vuorokautta aiemmin ja sairastanut kaksi vuorokautta hengitystieinfektiota ennen hoitoon hakeutumista. 29. tammikuuta vahvistui, että nainen on saanut tartunnan uudesta koronaviruksesta. Sairastunut nainen kuumeili, mutta oli muuten koko ajan hyväkuntoinen ja vähäoireinen. Häntä pidettiin korkeimman tason eristysyksikössä. Uuteen koronavirukseen sairastunut nainen on tervehtynyt, ja hänet päästettiin sairaalasta uusimpien testien osoittauduttua negatiivisiksi.
Helmikuu 2020

26. helmikuuta Helsingin ja Uudenmaan sairaanhoitopiirissä HUSissa todettiin koronavirustartunta. Nainen palasi Suomeen sunnuntaina. Hän oli Suomessa ollut kontaktissa kahteen ihmiseen, jotka on tavoitettu. Molemmat olivat oireettomia ja eristettiin eristyksissä kotioloihin. Potila oli osastohoidossa, ja hän oli kuumeessa, mutta hyväkuntoinen.
28. helmikuuta HUSissa todettiin toinen, ja Suomen kolmas koronavirustartunta Pohjois-Italiasta palanneella naisella.
Huhtikuu 2020

Suomessa vappuaattoa ei juurikaan vietetä aikaisempien vuosien tapaan, ja esimerkiksi Mantan lakitus järjestetään virtuaalisesti ja teekkarikasteet siirretään. Useiden kaupunkien keskustat ovat hiljaisia.
Heinäkuu 2020

1.-6. heinäkuuta Suomessa tapausten määrä on matalimmillaan sitten pandemian alun; uusia tapauksia on alle kymmenen useana päivänä (esimerkiksi 5. heinäkuuta 5 kpl). Taso pysyy alhaisena koko heinäkuun ajan.
Elokuu 2020

1. elokuuta Suomessa tartuntoja yhä erittäin pieni määrä.
2.-9. elokuuta Suomessa tartuntojen määrä alkaa nousta tasaisesti, mutta yhä hitaasti. esimerkiksi 5. elokuuta raportoidaan 29 tapausta.